а́ще кто̀ что̀ ѕло̀ твори́тъ, не по́мощію бж҃іею, ни благоволе́ніемъ єгѡ̀ твори́тъ, но то́чію самовла́стіемъ и попуще́ніемъ: бг҃ъ бо ѕлу̀ нѣ́сть помога́тель, но благо́му: ѻба́че же, я́коже ѕло́му въ ѕлы́хъ иногда̀ содѣ́яти что̀ ѕло̀ попуща́етъ, иногда́ же и возбраня́етъ свои́мъ смотре́ніемъ: си́це и благо́му и препина́етъ иногда̀, и посо́бствуетъ, я́кѡ да ѻбои́хъ ѕлы́хъ же и благи́хъ иску́сится самовла́стное предложе́ніе, и позна́ется бж҃е́ственная вла́сть и держа́ва